Lav et referat af nedenstående tekst:

Tekst:
En usædvanlig lang retssag har fundet sin afslutning, efter den tiltalte Claus Thorø har erkendt at have svindlet med falske fakturaer. Derfor er han nu idømt en straf på to år og tre måneders fængsel, hvoraf de to år er gjort betinget på grund af sagens lange udstrækning. Derudover er han idømt 300 timers samfundstjeneste. - Min klient har begået fejl, dem beklager han og er tilfreds med dommen og kan nu komme videre med sit liv, siger forsvarer Jens Christian Christensen. Claus Thorø skal i tre måneder gå med fodlænke, mens hans passer sit nye arbejde som direktør i et rengøringsfirma. Efter konkursen i 2013 startede han sin nye virksomhed op i konens navn. Firmaet har i dag omkring 25 ansatte, der beskæftiger sig med rengøring, fortæller hans forsvarer. Sagen går helt tilbage til marts 2013, hvor Claus Thorø blev politianmeldt, efter hans virksomhed THORØ's gik konkurs i januar samme år. THORØ's beskæftigede på det tidspunkt omkring 300 medarbejdere i afdelingerne i Frederikshavn, Struer, Dronninglund, Aarhus, Vejle, Kiplev, Glostrup og Hvidovre. Bedrageriet foregik tilbage i 2010, hvor Claus Thorø fremstillede falske fakturaer, som han brugte til at overbevise Spar Nord Bank om, at han havde seks millioner kroner til gode hos Forsvarets Materielkommando og fik derefter udvidet sin kredit i banken. - Der er ikke stukket nogen penge i egen lomme, pengene brugte min klient til lønninger, forklarer hans forsvarer. Det var Jyske Bank, der lavede politianmeldelsen. Banken mente, at Jyske Bank ikke fik 'retvisende regnskabsmateriale' i forbindelse med, at THORØ's ville skifte bankforbindelse fra Spar Nord Bank til Jyske Bank, der mente at have 30 millioner kroner til gode. Det var specialanklager Mette Vestergaard, som i dag valgte at droppe Jyske Bank-delen af sagen mod de to tiltalte. Den dømte har fået stor rabat på straffen, fordi sagen har været så længe undervejs. Thorø blev politianmeldt i marts 2013, den første afhøring fandt først sted i maj 2015, og anklageskriftet var først klar i november 2016. - Det er meget, meget usædvanligt, at en sag er så længe undervejs, derfor har min klient i henhold til blandt andet Menneskerettighedskonventionen fået nedsat straffen, siger forsvarer Jens Christian Christensen. Anklagemyndigheden har 14 dage til at overveje, om man vil anke dommen til Landsretten.

Referat:
Den længe ventede retssag mod den tidligere rengøringskonge fra Frederikshavn endte tidligt, da Claus Thorø erkendte svindel for seks millioner kroner.